Diari Oficial de la Generalitat Valenciana


Sumari del DOGV 6379, del 19-10-2010 (2010/10544)

Informació pública del Projecte de Reparcel·lació Forçosa del Programa d'Actuació Integrada denominat Tram del Carrer Astúries del PGOU de Benicarló.
-----------------------------------------------------------------------------------------------------------------------------------------------------

### Dades del document

Número de DOGV
:   6379

Data del DOGV
:   19-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10338


Data del document
:   27-09-2010

Organisme emissor
:   Invesal 3000, SL

Tipus de document
:   Anunci

Descriptors 

:   * Benicarló
    * empresa privada
    * pla d'urbanisme

Informació pública del Projecte de Reparcel·lació Forçosa del Programa d'Actuació Integrada denominat Tram del Carrer Astúries del PGOU de Benicarló. [2010/10979]  
Conforme al que disposa l'article 169.5 de la Llei Urbanística Valenciana i el Reglament d'Ordenació i Gestió Territorial i Urbanística, la mercantil Invesal 3000, SL, en la seua condició d'agent urbanitzador, ha formulat projecte de reparcel·lació forçosa per a l'àmbit de la unitat d'execució Carrer Astúries de Benicarló, tal com ha quedat delimitada en el planejament aprovat per l'Ajuntament.  
De conformitat amb l'establert en l'article 177.1 de la Llei 16/2005, de 30 de desembre, de la Generalitat, Urbanística Valenciana, i 416.1 del Reglament d'Ordenació i Gestió Territorial i Urbanística, mitjançant el present anunci se sotmet a informació pública el projecte de reparcel·lació forçosa referit per termini d'un mes, comptat a partir de l'endemà de la publicació d'aquest anunci en el Diari Oficial de la Comunidad Valenciana.  
El que es notifica als titulars de béns i drets afectats pel projecte de reparcel·lació referit, a l'efecte de poder presentar les al·legacions que estimen convenients en el termini esmentat, i a aquest efecte qualsevol interessat podrà consultar el projecte de reparcel·lació forçosa a la notaria de Mª del Mar Gianni Masià, situada al carrer de Pius XII, núm. 9, 2n, de Benicarló (Castelló), de dilluns a divendres, en horari de 10.00 a 14.00 hores. Per la seua part, l'agent urbanitzador ha dipositat una còpia del projecte de reparcel·lació forçosa a l'Ajuntament de Benicarló, situat al carrer de Ferreres Bretó, núm. 10 on, així mateix, es podrà consultar l'esmentada informació i presentar les al·legacions que s'estimen oportunes.  
En aplicació de l'article 172.3 de la Llei Urbanística Valencià, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa serveix la present notificació com a requeriment per a l'aportació de la informació indicada, i s'advertix, així mateix, que l'omissió, error o falsedat d'aquestes declaracions no podran afectar el resultat objectiu de la reparcel·lació. En cas que s'apreciés frau o negligència greu podrà exigir-se la responsabilitat civil o penal que corresponga.  
Especialment, es requereixen els titulars de béns i drets afectats per la reparcel·lació perquè aporten a l'expedient la documentació necessària per a una adequada valoració de les construccions, instal·lacions, plantacions que a efecte d'aquesta reparcel·lació s'hagen d'extingir i, en el seu cas, activitats que hagen de ser objecte d'indemnització amb càrrec al projecte de reparcel·lació forçosa.  
De conformitat amb el previst en l'article 174.7 de la Llei Urbanística Valenciana: «Durant l'exposició al públic de la reparcel·lació, a fi d'evitar el proindivís, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se mitjançant acta notarial i oferir, de manera simultània i alternativament, el pagament o el cobrament de la indemnització en metàl·lic, donant un termini de 10 dies al requerit per a elegir si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia referida és condició d'eficàcia dels requeriments indicats. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.»  
Mitjançant el present anunci, conforme a l'establert a l'article 59.5 de la Llei de Règim Jurídic de les Administracions Públiques i del Procediment Administratiu Comú, es notifica, també, als titulars de béns i drets afectats la identitat dels quals és desconeguda o, tot i ser coneguda, és desconegut el seu domicili; així com respecte de qualssevol altres titulars de béns i drets afectats per l'actuació dels que s'ignore el lloc de la notificació o el mitjà o bé, intentada la notificació, no s'hagués pogut practicar. Es procedix a publicar l'anunci en el Butlletí Oficial de la Província.  
Llistat de titulars afectats:   
- Mª de los Àngeles Lores Cerdà, carrer d'Aragó, núm. 8, 12336 Benicarló (Castelló).  
- José Manuel Lluch Lores i Encarnació Ponce Belmonte, carrer de Peníscola, núm. 8, 12389 Benicarló (Castelló).  
Benicarló, 27 de setembre de 2010.- Els administradors mancomunats: Pascual Cherta Pauner i Juan Francisco Esteller Arín.